da en da de oc en et et da pl da da da da da da da da fi de id en et et da pl da da da da da da da da fi de da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da de oc da en de nb en af en da en en da en ro en et da da pl sv sv fi nl en da en en en en en en da en en en en oc
Juelstrupparken 26 ¤ DK-9530 Støvring
Priseksempel på Luft til Vand
Hvad er en varmepumpe og hvordan fungerer den?
En luft til vand varmepumpe fra MITSUBISHI giver varme ved at omdanne luftens energi til varme. En MITSUBISHI varmepumpe er miljøvenlig, og så er den relativ nem at installere og hurtigt tjent ind. Den giver billig varme i op til 20 år, og med et årligt serviceeftersyn, så er den endda også vedligeholdelsesfri.
Ved hjælp af en kompressor i udedelen omdanner varmepumpen den naturlige varme i luften til varme i dit hjem – lige fra brugsvand til varmt vand i ejendommens radiatorer og gulvvarme.
Hvem er MITSUBISHI og hvorfor kan du stole på det er kvalitet ?
MITSUBISHI er kendt for at producere en lang række kvalitetsprodukter, der sælges i hele verden.
Produktionen foregår i EU.  Din garanti for kvalitet og fremtidig levering af reservedele og top service.
Varmepumper fås til varierende prisniveau efter behov og ejendommens størrelse, samt isoleringsgrad. Nogle systemer er billigere end andre og vi råder gerne til den bedste løsning.
Investeringen skal naturligvis holdes op mod den energibesparelse, der opnås i forhold til eksisterende varmesystem.
Anlægsomkostningerne til en god kvalitetsvarme pumpe som MITSUBISHI’s, ligger typisk fra kr. 60-100.000. En typisk tilbagebetalingstid er mellem 4 og 8 år.
Kræver en varmepumpe ikke en masse plads?
Nej, varmepumpen fylder normalt det samme som et oliefyr eller kølefryseskab og kan stå i bryggerset. Inde-delen støjer og lugter desuden ikke, således inde miljøet også gavnes. Ude-delen skal placeres et passende sted, efter nærmere aftale og ønsker.
Er der tilskud til varmepumper?
Ved varmepumpedrift som opvarmning til boligen er der ca. 51 øre i rabat pr. kWh ved husstandsforbrug over 4.000 kWh.
Ved konvertering til varmepumpe fra oliefyr, gasfyr, stokerfyr eller elvarme gives der standardtilskud til såkaldte CO2-besparelser.
Håndværkerfradraget kan give et skattefradrag på op til 12.000 kr. per person i husstanden over 18 år per skatteår for timehonorar til håndværkere.
Vi fortæller gerne mere om tilskudsmulighederne og beregner gerne tilskuddet for jer. Oplysningerne er vejledende.
Kan jeg få anlægget finansieret?
Der findes flere muligheder for at finansiere varmepumpeanlægget. En almindelig finansieringsmulighed er at optage et banklån. En anden mulighed er at finansiere varmepumpeanlægget med et realkreditlån, såfremt der er tilstrækkelig friværdi i huset, og man er indstillet på at afdrage over en længere årrække. Sidstnævnte er mest økonomisk hvis man samtidig omlægger sine lån og/eller skal have finansieret andre boligforbedringer samtidig.
Hvor meget støjer en varmepumpe?
Varmepumper er i dag blevet ret støjsvage. TERMO+ MITSUBISHI Luft/vand varmepumper er meget effektive og dermed støjsvage. Særligt er Mitsubishis ECODAN ude-del en af de mest lydløse på markedet.
Hvad er et kølemiddel?
Et kølemiddel benyttes til at optage energi/varme fra den kolde side af varmepumpen (fra jord, luft eller vand), og det transporteres til den varme side, hvor energien/varmen afgives (til radiatorer, gulvvarme, varmt brugsvand). MITSUBISHI benytter kølemidler, der ikke nedbryder ozonlaget, hvis kølemidlet lækker til atmosfæren.
Inverter er et elektrisk system, der styrer kompressorens omdrejningstal. Det vil sige, at kompressoren kører op og ned i omdrejninger, så ydelsen på anlægget afpasses efter varmebehovet. Fordelen ved inverterstyring er, at effekten på anlægget bliver styret trinløst i modsætning til kapacitetstilpasning via start/stop. Det vil sige, at strømforbruget altid er så lavt som muligt. MITSUBISHI benytter nyeste teknologi for optimal økonomisk og holdbar drift.
Hvad betyder tilført effekt?
Tilført effekt er den energimængde, som tilføres i form af elektricitet til at drive varmepumpen. Denne energi/effekt målt i kWh er det, man betaler for hos elforsyningsselskabet.
Hvad betyder afgivet effekt?
Afgivet effekt er varmepumpens ydelse – det vil sige den energi, som varmepumpen tilfører boligen i form af varme til radiatorer og gulvvarme samt varmt brugsvand. Afgivet effekt er summen af den varme, som varmepumpen optager fra udeluften eller jorden plus en del af den tilførte elektricitet.
Vigtige begreber at kende
Ydelse er betegnelsen for varmepumpens nominelle afgivne effekt i kW. Det er et udtryk for varmepumpens størrelse.
COP (Coefficient Of Performance) er et udtryk for virkningsgraden i et konkret driftspunkt. Den beregnes som forholdet mellem afgivet effekt (varme) og tilført effekt (el-forbrug).
Normeffektfaktor er et dansk udtryk for årsvirkningsgraden for leveret varme til rumvarme og varmt brugsvand. Den beregnes ud fra testdata for danske klimaforhold i henhold til en nærmere fastlagt beregningsmetode.
SCOP (Seasonal (Coefficient Of Performance) er et udtryk for årsvirkningsgraden for leveret varme til rumvarme alene uden varmt brugsvand. Den beregnes ud fra testdata for konkrete klimazoner i henhold til en EU-standard.
Hvad nu, hvis der kommer strømsvigt?
Ligesom et oliefyr er en varmepumpe afhængig af el. Varmepumpen husker dog de indstillinger, den har fået, og starter, når strømmen kommer igen.
Ja. Der findes varmepumper, der er mere end tredive år gamle og som stadig fungerer perfekt.
I dag er varmepumperne serieproducerede. Såvel Termo+, som MITSUBISHI har mange års erfaring inden for området.
Termo+ har solgt og opstillet over 50.000 enheder og har derfor opbygget en betydelig ekspertice og know-how.
Kan varmepumpen blive CO2-neutral?
Desværre, ikke helt endnu. En varmepumpe bruger elektricitet. Så selv om der kommer 2-4 gange så meget varmeenergi ud af varmepumpen, som den forbruger i el, er den ikke helt CO2-neutral. Varmepumpen er dog betydelig mere klimavenlig end et oliefyr og regnes som vedvarende energi. Dette er årsagen til, at man kan få energitilskud til udskiftning af gamle varmekilder.
En mulighed for at mindske CO2-udledningen findes ved at installere et solcelleanlæg, hvis huset er velegnet. Derved kan varmepumpens el-forbrug komme nærmere CO2-neutralitet.
Vi giver gerne vores anbefalinger til et solcelleanlæg til lige netop jeres ejendom.
Hvor adskiller varmepumpen sig fra opvarmning med oliefyr?
Varmepumpen er principielt meget forskellig fra opvarmning med oliefyr, men opgaven er den samme – huset og eventuelt det varme brugsvand skal varmes op. Driftsmæssigt er der naturligvis et par forhold, man bør være opmærksom på, bl.a. at varmepumpen kører bedst og billigst ved lave fremløbstemperaturer til radiator/gulvvarme-systemet Men grundlæggende er der ikke forskel på resultatet – metoden er bare anderledes.
Er der meget vedligehold på en varmepumpe?
Generelt er der meget lidt vedligehold på varmepumper. Ved jordvarme og luft/vand varmepumper er 1 års eftersyn obligatorisk og koster ca. det samme som et oliefyrsservice. Ved luft/vand og luft/luft varmepumper skal man jævnligt kontrollere for snavs på udedelen, samt holde ude-delen fri for sne om vinteren.
Virker anlægget ikke, hvis der er rim på udedelen?
Jo – rim er som regel ikke et problem. MITSUBISHI har naturligvis automatisk afrimning integreret i styringen på varmepumpen.
Må der bygges en kasse om udedelen?
Man kan sagtens skjule den ved at bygge en kasse udenom. Man skal blot være opmærksom på, at det kan nedsætte effektiviteten. Kassen må ikke begrænse tilgangen til udeluft.
Kan udedelen på en luft/vand-varmepumpe stå inde – eksempelvis på loftet eller lignende?
Nej, udedelen skal stå udendørs frit og tilgængeligt, og efter leverandørens anvisninger. Der skal være adgang til rigelig udeluft. Må gerne stå et sted med god vind omkring.
Hvilken størrelse skal jeg vælge?
Det kommer helt an på din boligs størrelse, dit varmebehov og ejendommens isoleringsgrad. Vi hjælper naturligvis med at finde den helt rigtige løsning til netop jeres hus.
Vi skal bruge en lang række oplysninger om ejendommen og brugsvandsbehovet for at sikre, at din nye varmepumpe kan dække den ønskede del af varmebehovet.
Skal udedelen til varmepumpen beskyttes i hårdt vintervejr?
Nej, det er ikke nødvendigt. Selve varmepumpen er indbygget i et vejrbestandigt kabinet. Alle komponenter i udedelen er konstrueret til at tåle al slags vejr. I de sjældne tilfælde, hvor der er meget voldsomt snefald, bør man rydde tilstrækkeligt, så varmepumpens ventilator kan fungere.
Skal varmepumpen have et årligt tjek?
Ja – der er lovkrav om årligt eftersyn.
Kan jeg selv stille anlægget op?
Montage af en luft til vand varmepumpe, kræver oftest udførelse af såvel elarbejde til sikring af tilstrækkelig og korrekt ført strøm til varmepumpen, VVS-delen for tilpasning af rørender og andet nødvendigt arbejde, ligesom selve kølemontagen med opstart og vejrkompensering. Vi anbefaler ligeledes et efterfølgende kontrolbesøg , når varmepumpen har været i drift i en kortere periode. De nævnte arbejder, kræver installation udført med fornøden autorisation.
Kan varmepumpen stilles langt væk fra huset?
I princippet, ja. Men i praksis er det sjældent en god idé, fordi der så skal trækkes lange rør fra varmepumpen og hen til huset, og det giver – uanset god isolering – et vist varmetab, som gør økonomien i varmepumpen dårligere end ellers. Vi anbefaler maksimalt op til 20 meter og gerne under 15 meter i mellem inde- og udedel. Ude-delen kan installeres med længere afstand, men vi anbefaler, som nævnt altid, den kortest mulige afstand.
Fryser luft til vand- varmepumpen til om vinteren?
Nej – der er automatisk afrimning integreret i MITSUBISHI’s varmepumper.
Når temperaturen uden for er lav, så kan der opstå isdannelser på ventilatoren. For når udeluften trækkes forbi ude-delen, så afkøles den markant og isdannelser opstår. Der vil dannes kondensvand ved ude-delen, hvorfor vi anbefaler etablering af et afløb, således dette kan ledes bort. Dette kan fint forberedes inden montage af systemet.
Hvornår kan luft/vand-varmepumper benyttes?
Luft/vand-varmepumper benyttes ofte i kombination med gulvvarme. Det er dog også muligt at benytte luft/vand-varmepumper sammen med radiatorer, hvilket er nærliggende, hvis de eksisterende radiatorer er store nok. Luft/vand kan også benyttes i kombination med ventilationsanlægget, hvor varmepumpens producerede varme kan benyttes til at forvarme indblæsningsluften.
Hvorfor bruges der mere el end forventet?
Det kan skyldes flere ting.
Fyringssæsonen kan være koldere end i et normalt år
I har skruet op for varmen i huset. Det sker ofte, at man ubevidst skruer op for varmen, når man har fået en ny og billigere varmekilde – men varmepumpen bruger dermed også mere energi.
Varmepumpen er indstillet med en for høj fremløbstemperatur, hvilket får dens virkningsgrad til at falde dramatisk. Jo lavere fremløbstemperatur, jo større nyttevirkning. Især gulvvarme med lav fremløbstemperatur er ideel i kombination med en varmepumpe.
Det første skridt vil være at begynde at aflæse bi-måleren på varmepumpen, så der kan holdes øje med forbruget.
Desuden kan det øvrige elforbrug i huset være sat op, uden at husejeren har været opmærksom på det.
Hvorfor kan varmepumpen ikke varme huset tilstrækkeligt op om vinteren?
Det er ikke umiddelbart til at sige entydigt, da der kan være forskellige årsager. Nogle af dem kan være:
Huset har et større varmetab end forudsat, da størrelsen af varmepumpen blev beregnet, og så kan den ikke levere nok varme. Samtidigt er det vigtigt, at især ældre huse efterisoleres, inden der installeres varmepumpe. Vi henviser gerne.
Man skal være opmærksom på, at varmepumper ikke leverer varme ved høj temperatur som et oliefyr. Når fremløbstemperaturen sænkes ved skift til varmepumpe, så er de samlede varmeflader i huset måske for små. Der kan vise sig behov for at udskifte en eller flere af husets radiatorer.
Der kan være behov for at indreguleret anlægget igen. Andre gange kan husejeren have ændret på indstillingerne – bevidst eller ubevidst – og glemt at stille tilbage til udgangspunktet. Tjek altid om der er tilstrækkeligt vand på anlægget.
Hvorfor knirker/hvæser det til tider fra udedelen på luft/vand varmepumpen?
Denne lyd forekommer, når varmepumpen afrimer.
Lyden kan sammenlignes med vand, der er lige ved at koge. Moderne luft til vand-varmepumper er ret støjsvage, men man bør alligevel ikke sætte varmepumpen lige uden for soveværelsevinduet eller tæt på naboens skel.
Hvor tit skal anlægget efterses?
For Luft/vand varmepumper er det lovpligtigt med et årligt eftersyn. Vi tilbyder altid en serviceaftale i forbindelse med installationen.
Hvad skal jeg gøre, hvis anlægget pludselig går i stå?
TJEK OM DER ER VAND PÅ ANLÆGGET. Læs fejlkode i betjeningsdisplay. Læs brugervejledningen, som er leveret sammen med anlægget. I den vil der være en fejlliste, som for det meste vil kunne afhjælpe problemet. Er der brug for yderligere service, skal du kontakte installatøren. Tjek også sikringsgruppen om der er strøm til anlægget.
Copyright [oceanwp_date] - Energi Systemer
Denne hjemmeside bruger cookies til at forbedre din oplevelse. Klik på "Læs mere" for at lære mere Acceptere Læs mere
Privacy & Cookies Policy
This website uses cookies to improve your experience while you navigate through te website. Out of these cookies, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.